NORAKSTS

|  |  |
| --- | --- |
| 12.11.2015. | Nr.14/1 |

######

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

 **Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2015.gada 26.oktobra lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:

1.1. Uldim Smiltam, AS “Exigen Services Latvia” valdes loceklim – par uzņēmuma sociāli atbildīgas politikas īstenošanu un pilsētas vārda popularizēšanu;

1.2. Aldai Spirģei, Jelgavas Valsts ģimnāzijas direktores vietniecei izglītības jomā – par ieguldījumu un ilggadēju darbu Jelgavas pilsētas izglītības sistēmā;

1.3. Rūdim Lūsiņam**,** SIA “EIBE-L” valdes loceklim – par uzņēmuma sociāli atbildīgas politikas īstenošanu un atbalstu jaunatnes darba pieredzes veicināšanā Jelgavā.

1. Piešķirt Jelgavas pilsētas domes apbalvojumu „Goda raksts”:

2.1. Raitim Junkeram, dizaineram, pedagogam un gleznotājam – par ieguldījumu Jelgavas kultūras dzīvē un jaunās paaudzes mākslinieku izglītošanā;

2.2. Sergejam Skrjabinam, ķirurgam – par nesavtīgu darbu veselības aizsardzības jomā un ieguldījumu sabiedrības veselības aprūpē;

2.3. Inesei Steļmakovai, Valsts policijas Zemgales reģiona pārvaldes Kriminālpolicijas biroja Sevišķi smagu un sērijveida noziegumu apkarošanas nodaļas inspektorei, virsnieka vietniecei – par godprātīgu dienesta pienākumu pildīšanu un ieguldījumu Jelgavas iedzīvotāju drošībā;

2.4. Janīnai Rudzītei, Jelgavas Tehnikuma direktorei – par ieguldīto darbu profesionālās izglītības iestādes popularizēšanā un attīstībā Jelgavā, Zemgales reģionā un valstī;

2.5. Edītei Krūmiņai – par ilggadēju darbu un ieguldījumu kultūrvēsturiskā mantojuma saglabāšanā Jelgavas pilsētā.

1. Noteikt naudas balvu apbalvojumiem:
	1. apbalvojumam „Goda zīme” – 217,02 *euro*;
	2. apbalvojumam „Goda raksts” – 140,00 *euro*.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 1351,06 *euro*.
3. Apbalvojumus pasniegt Latvijas Republikas proklamēšanas 97.gadadienai veltītajā svinīgajā pieņemšanā 2015.gada 17.novembrī.

Domes priekšsēdētājs (paraksts) A.Rāviņš

NORAKSTS PAREIZS

Pašvaldības izpilddirektores sekretāre K.Simonova

Jelgavā 2015.gada 12.novembrī